Z A P I S N I K

17. sjednice Školskog odbora Gimnazije „Matija Mesić“ održane 8. ožujka 2023. godine s početkom u 12.15 sati u zgradi Gimnazije.

Prisutni članovi:

Andrijana Nemet-Kosijer, predstavnica Nastavničkog vijeća

Kornelija Šebalj, predstavnica skupa radnika

Mirta Matanić, predstavnica Nastavničkog vijeća

Maja Sekulić, predstavnica roditelja

Anita Holub, predstavnica osnivača

Odsutni članovi:

Anita Štivić, predstavnica osnivača

Jasmina Beljan, predstavnica osnivača

Ostali prisutni: Lucija Brnić, ravnateljica,

Gorana Lavrenčič, tajnica

Valentina Nižić, računovotkinja, za prve tri točke

Predsjednica Školskog odbora, Andrijana Nemet-Kosijer, utvrđuje da sjednici prisustvuje većina članova i da sjednica može započeti.

DNEVNI RED

1. Usvajanje zapisnika 16. sjednice Školskog odbora

2. Godišnji izvještaj o izvršenju financijskog plana za 2022. godinu

3. Plan potrošnje vlastitih prihoda za 2023. godinu

4. Davanje prethodne suglasnosti na prijedlog ravnateljice o odabiru kandidata za zasnivanje

radnog odnosa po raspisanom natječaju

5. Razno

Predloženi dnevni red jednoglasno je usvojen.

Ad.1.

Predsjednica Školskog odbora predočila je zapisnik sa 16. sjednice te ga dala na glasovanje. Isti je jednoglasno usvojen.

Ad.2.

Valentina Nižić podnijela je godišnji izvještaj o izvršenju financijskog plana za 2022. godinu. Naglasila je da kod decentraliziranih sredstava nije bilo većih probijanja proračuna, osim kod računa za toplinsku energiju, službena putovanja, te troškova telefona, pošte i putovanja. Te razlike namirene su iz ostalih sredstava. Kod vlastitih prihoda, sve je potrošeno prema planu, osim jednog odstupanja: troškova prijevoza zaposlenicima za studeni i prosinac. Detaljno izvješće nalazi se u prilogu zapisnika. Nakon kraće rasprave jednoglasno je donesena sljedeća

ODLUKA

1. Usvaja se Godišnji izvještaj o izvršenju financijskog plana za 2022. godinu

Gimnazije „Matija Mesić“, Slavonski Brod.

2. Odluka stupa na snagu danom donošenja.

Ad.3.Valentina Nižić, voditeljica računovodstva je predočila Plan potrošnje vlastitih prihoda za 2023. godinu. Radi se o vlastitim prihodima od davanja na korištenje dvorane za tjelesni odgoj i dijela aule gdje je postavljen aparata za napitke. Nakon kraće rasprave jednoglasno je donesena sljedeća

ODLUKA

1. Donosi se Plan potrošnje vlastitih prihoda za 2023. godinu Gimnazije „Matija Mesić“,

Slavonski Brod.

2. Odluka stupa na snagu danom donošenja.

Plan potrošnje vlastitih prihoda za 2023. godinu nalazi se u privitku zapisnika.

Ad.4.

Ravnateljica je obavijestila članove Školskog odbora da je 15. veljače 2023. godine raspisan natječaj za radna mjesta:

stručnog suradnika-pedagoga, na određeno vrijeme, zamjena za rodiljni dopust,

nastavnika engleskog jezika za 9 sati nastave tjedno na neodređeno vrijeme i

nastavnika engleskog jezika za 10 sati nastave tjedno na određeno vrijeme do 30. lipnja 2023. godine.

- Na natječaj za stručnog suradnika-pedagoga javilo se šest kandidata koji su imali potpunu dokumentaciju i ispunjavali su uvjete natječaja.

Povjerenstvo za provedbu javnog natječaja utvrdilo je da su razgovoru/intervjuu pristupila četiri kandidata te je provelo postupak sukladno Pravilniku o načinu i postupku zapošljavanja Gimnazije „Matija Mesić“.

Sukladno raspisanom natječaju i provedenom postupku, ravnateljica Lucija Brnić zatražila je prethodnu suglasnost za zasnivanje radnog odnosa s kandidatkinjom Ines Basara, mag. engleskog jezika i književnosti i mag. pedagogije za mjesto stručnog suradnika pedagoga.

Na prijedlog ravnateljice nije bilo primjedbi pa su članovi Školskog odbora jednoglasno donijeli sljedeću

ODLUKU

Daje se suglasnost za sklapanje Ugovora o radu s predloženom kandidatkinjom Ines Basara, mag. engleskog jezika i književnosti i mag. pedagogije na mjesto stručnog suradnika pedagoga/pedagoginje, sukladno raspisanom natječaju.

- Ravnateljica je obrazložila da je na upražnjeno mjesto nastavnika/ice engleskoga jezika raspisan natječaj za 9 sati nastave tjedno na neodređeno i 10 sati nastave tjedno na određeno vrijeme do 30. lipnja 2023. godine zato što je izvjesno da će naredne školske godine biti potreba za 9 ali ne sigurno i za 10 sati jer su to sati engleskog kao 2. stranog jezika u 4. razredu i trenutno se ne može znati hoće li među učenicima koji će upisati 1. razred biti onih koji će engleski učiti kao 2. strani jezik.

Na natječaj za nastavnika engleskog jezika za 9 sati nastave tjedno na neodređeno vrijeme javilo se sedam a za nastavnika engleskog jezika za 10 sati nastave tjedno na određeno vrijeme do 30. lipnja 2023. godine javilo se šest kandidata koji su imali potpunu dokumentaciju i ispunjavali su uvjete natječaja.

Ravnateljica je predložila da se sjednica u ovom dijelu, 4. točka dnevnog reda, u dijelu koji se odnosi na natječaj za nastavnika engleskog jezika, prekine kako bi pribavila potrebne podatke i provjerila moguće postojanje prednosti pri zapošljavanju.

Članovi školskog odbora su prihvatili prijedlog, predsjednica je prekinula sjednicu i obavijestila članove da će se sjednica nastaviti 10. ožujka 2023. godine s početkom u 10.20 sati.

Sjednica je prekinuta u 13 sati.

Z A P I S N I K

s nastavljene 17. sjednice Školskog odbora Gimnazije „Matija Mesić“ od dana 8. ožujka 2023. godine, održane 10. ožujka 2023. godine s početkom u 10.20 sati u zgradi Gimnazije.

Prisutni članovi:

Andrijana Nemet-Kosijer, predstavnica Nastavničkog vijeća

Kornelija Šebalj, predstavnica skupa radnika

Mirta Matanić, predstavnica Nastavničkog vijeća

Maja Sekulić, predstavnica roditelja

Anita Holub, predstavnica osnivača

Odsutni članovi:

Anita Štivić, predstavnica osnivača

Jasmina Beljan, predstavnica osnivača

Ostali prisutni: Lucija Brnić, ravnateljica,

Gorana Lavrenčič, tajnica

Nakon što je na prijedlog ravnateljice predsjednica Školskog odbora prekinula sjednicu započetu 8.ožujka 2023. godine, utvrđuje da na nastavljenoj sjednici prisustvuje većina članova, točnije prisutni su svi članovi s početka Sjednice i može se nastaviti s 4. točkom dnevnog reda.

Ad.4.

Ravnateljica je temeljem prikupljenih svih potrebnih podataka obrazložila da ne postoji zakonska osnova zbog koje se izbor kandidata ne bi mogao provesti po raspisanom natječaju.

Od sedam prijavljenih kandidata koji su ispunjavali uvjete natječaja, razgovoru/intervjuu je pristupilo pet kandidata. Sukladno raspisanom natječaju i provedenom postupku propisanom Pravilnikom o načinu i postupku zapošljavanja Gimnazije „Matija Mesić“, ravnateljica Lucija Brnić za radno mjesto nastavnika engleskog jezika za 9 sati nastave tjedno na neodređeno i 10 sati nastave tjedno na određeno radno vrijeme do 30.lipnja 2023. godine, zatražila je prethodnu suglasnost za zasnivanje radnog odnosa s kandidatkinjom Jelenom Jurić, mag. educ. engleskog i njemačkog jezika i književnosti.

Na prijedlog ravnateljice nije bilo primjedbi pa su članovi Školskog odbora jednoglasno donijeli sljedeću

ODLUKU

Daje se suglasnost za sklapanje Ugovora o radu s predloženom kandidatkinjom Jelenom Jurić, mag. educ. engleskog i njemačkog jezika i književnosti za 9 sati nastave tjedno na neodređeno i 10 sati nastave tjedno određeno radno vrijeme do 30. lipnja 2023. sukladno raspisanom natječaju.

Ad.5.

Za ovu točku nitko se nije javio za riječ.

Sjednica je završila u 10.40.

Zapisnik napisala: Predsjednica Školskog odbora:

Kornelija Šebalj, prof. mr. sc. Andrijana Nemet-Kosijer